internet vaartha 180 Views
మేకిన్‌ ఇండియాలో ఆర్థిక మంత్రి అరుణ్‌జైట్లీ
ముంబై : బ్యాంకింగ్‌ రంగంలో సంస్కరణలు వస్తున్నాయి. మేకిన్‌ ఇండియా కార్యాచరణ వేడుకల సందర్భంగా ప్రధాని పన్ను సంస్కరణలు ప్రవేశపెట్టామని, మరిన్ని సంస్కరణలు తెస్తామని ఇచ్చిన హామీ తర్వాత కేంద్ర ఆర్థిక మంత్రి అరుణ్‌జైట్లీ బ్యాంకింగ్‌ రంగంలో సంస్కరణలు వస్తున్నట్లు ప్రకటించారు ప్రభ్తువం తన వాటాను ప్రభుత్వరంగ బ్యాంకుల్లో 52శాతానికి కుదిస్తుందని వెల్లడించారు. ఆర్ధికచేకూర్పుకు సంబంధించి బ్యాంకింగ్‌ రంగంలో మరిన్ని సంస్కరణలు తీసుకురావాల్సి ఉందన్నారు. రానున్నరోజుల్లో దశలవారీగాసంస్కరణలను తీసుకువస్తామని వెల్లడించారు. వారంరోజులపాటు ముంబై లో నిర్వహిస్తున్న మేకిన్‌ ఇండియా ప్రాజెక్టులో ఆయన కీలకప్రసంగం చేస్తూ బ్యాంకింగ్‌ రంగంలో స్వయంసమృద్ధి దిశగా తమ సంస్కరణలు ఉంటాయన్నారు. డిసెంబరుత్రైమాసికంలో ప్రభుత్వరంగ బ్యాంకులు పనితీరుమరింత అధ్వాన్నంగా ఉందన్న అంశాన్ని గుర్తించిన ఆర్థికశాఖ సంస్కరణలపై దృష్టిపెట్టి నట్లు కనిపిస్తోంది. మొత్తంగా చూస్తే 12,867 కోట్ల రూపాయలు నష్టం వాటిల్లినట్లు తెలుస్తోంది. భారత్‌ ఆర్థి కవృద్ధి 7.5శాతం వార్షిక వృద్ధి సాధి స్తామని, భారీ ఆర్థికవ్యవస్థలున్న దేశాలతో సమానంగా ఆర్థికవృద్ధి సాధిస్తున్నట్లు తెలిపారు. అంతర్జా తీయంగా అనేక సవాళ్లు ఉన్నా ఆర్థిక సంక్షోభం ఉన్నప్పటికీ భారత్‌ ఆర్థి కవృద్ధి ఆశించిన స్థాయిలో ఉందని సదస్సులో పాల్గొన్న కుమారమంగళం బిర్లా వెల్లడించారు. మహీంద్ర గ్రూప్‌ ఛైర్మన్‌ ఆనంద్‌ మహీంద్ర మాట్లాడుతూ ప్రభుత్వపరంగా ఔత్సాహిక పారిశ్రామిక వేత్తలకు ప్రోత్సాహకాలతో మరింత ఊతం ఇస్తోందని చెప్పారు. ఆర్థికమంత్రిగా మాజీప్రధాని మన్మోహన్‌సింగ్‌ 1990నాడు తీసుకువచ్చిన సంస్కర ణలు ఎంతో మేలు చేస్తున్నాయనితెలిపారు. సదస్సులో కొందరు చీఫ్‌ఎగ్జిక్యూటివ్‌లు మాట్లాడుతూ మోడీ ప్రభుత్వం జిఎస్‌టి, భూసేకరణ సవరణ బిల్లు వంటివి పార్లమెంటులో స్తంభించిపోవడం వల్ల కార్పొరేట్‌ రంగానికి తీరని సమస్యలుఎదురవుతాయని ఆర్థిక మంత్రి దృష్టికి తెచ్చారు. రానున్న రోజుల్లో ఈబిల్లులు ఆమోదంపొందేందుకు వీలుగా సంప్రదింపులు జరుపుతున్నామని, బిల్లులు ఆమోదం పొందు తాయని ఆర్థికమంత్రి ధీమాప్రకటించారు. పారదర్శకమైన, స్థిరమైన పన్నుల విధానం అమలుచేయాల న్నదే ప్రభుత్వ లక్ష్యమని, అధికారులు గతంలో లేవనెత్తిన డిమాండ్ల కారణంగా భారత్‌ అప్రతిష్టపాల యింటదన్నారు. ప్రభ్తువం గడచిన 20నెలలకాలంలో పారదర్శకమైన చట్టాలు, బిల్లులు అమలుకు తెచ్చిందన్నారు. కార్పొరేట్‌రంగం గణనీయంగా 25శాతానికి తగ్గిందన్నారు. ప్రభుత్వ ఈక్విటీపరంగా పెట్టుబడుల ఉపసంహరణ జరుగుతోందని, ఈ క్రమంలో కొంత మార్కెట్‌అనిశ్చితి ఉందని అన్నారు.